''•UK KOMMISSIONEN FOR DE EUROPÆISKE FÆLLESSKABER 
Bruxelles, den 26.01.1996 
KOM(96) 24 endelig udg. 
96/0024 (ACC) 
. ^ i* Forslag til 
RÅDETS AFGØRELSE 
OM GENNEMFØRELSE AF ARTIKEL 8 I AFTALEN I FORM AF 
BREVVEKSLING MELLEM DET EUROPÆISKE ØKONOMISKE 
FÆLLESSKAB OG FYRSTENDØMMET ANDORRA 
•\;f| (forelagt af Kommissionen) 

BEGRUNDELSE 
1. I artikel 8, stk. 1, litra a), i aftalen i form af brevveksling mellem Det Europæiske 
Økonomiske Fællesskab og Fyrstendømmet Andorra, der blev undertegnet i 
Luxembourg den 28. juni 1990, fastsættes det, at Fyrstendømmet Andorra 
bemyndiger Fællesskabet til i en periode på fem år og længere, såfremt der ikke 
opnås enighed i henhold til litra b), på dets vegne at toldbehandle varer fra 
tredjelande, der er bestemt til fri omsætning i Fyrstendømmet Andorra. I stk. 1, litra 
b), i samme artikel fastsættes det, at Fyrstendømmet Andorra efter udløbet af denne 
periode og inden for rammerne af artikel 20 forbeholder sig ret til at foretage 
toldbehandlingen i forbindelse med varers overgang til fri omsætning, efter at de 
kontraherende parter har givet deres samtykke. 
2. Fyrstendømmet Andorra har i et memorandum, der blev overgivet den 22. juni 1995, 
anmodet om at udøve denne ret. 
3. Kommissionens tjenestegrene finder, at de andorranske toldmyndigheder er i stand 
til at udøve denne ret på korrekt og effektiv vis under forbehold af, at der fastsættes 
en frist til at forberede gennemførelsen. 
4. Rådet for Den Europæiske Union gav i en erklæring vedtaget den 30. oktober 1995 
sit principielle samtykke til, at Fyrstendømmet Andorra udøver denne ret, og 
opfordrede Kommissionen til hurtigt at forelægge den et forslag til afgørelse. 
5. Kommissionen forelægger på denne baggrund Rådet vedlagte forslag til afgørelse. 
h:\duponka\public\ai\and\art8\516-da 
z 
FORSLAG TIL RÅDETS AFGØRELSE 
OM GENNEMFØRELSE AF ARTIKEL 8 I AFTALEN I FORM AF 
BREVVEKSLING MELLEM DET EUROPÆISKE ØKONOMISKE 
FÆLLESSKAB OG FYRSTENDØMMET ANDORRA 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
113, 
under henvisning til forslag fra Kommissionen, og 
ud fra følgende betragtninger: 
I artikel 8, stk. 1, litra a), i aftalen i form af brevveksling mellem Det Europæiske 
Økonomiske Fællesskab og Fyrstendømmet Andorra, der blev undertegnet i Luxembourg 
den 28. juni 1990, fastsættes det, at Fyrstendømmet Andorra bemyndiger Fællesskabet til 
i en periode på fem år og længere, såfremt der ikke opnås enighed i henhold til litra b), på 
dets vegne at toldbehandle varer fra tredjelande, der er bestemt til fri omsætning i 
Fyrstendømmet Andorra; 
i stk. 1, litra b), i samme artikel fastsættes det, at Fyrstendømmet Andorra efter udløbet af 
denne periode og inden for rammerne af artikel 20 forbeholder sig ret til at foretage 
toldbehandlingen i forbindelse med varers overgang til fri omsætning, efter at de 
kontraherende parter har givet deres samtykke; 
Fyrstendømmet Andorra har anmodet om at udøve denne ret til at foretage 
toldbehandlingen i forbindelse med overgang til fri omsætning; 
Rådet for Den Europæiske Union gav i en erklæring vedtaget den 30. oktober 1995 sit 
principielle samtykke til, at Fyrstendømmet Andorra udøver denne ret; 
Rådet skal formelt fastlægge Det Europæiske Fællesskabs holdning som kontraherende 
part; 
det er hensigtsmæssigt at fastsætte en frist, således at gennemførelsen af ovennævnte ret 
kan forberedes -
TRUFFET FØLGENDE AFGØRELSE: 
ENESTE ARTIKEL 
1. Det Europæiske Fællesskab ophører fra den 1. juli 1996 med på Fyrstendømmet 
Andorras vegne at toldbehandle varer fra tredjelande, der er bestemt til fri omsætning 
i Fyrstendømmet Andorra. 
2. Denne afgørelse meddeles Fyrstendømmet Andorra gennem de diplomatiske kanaler. 
Udfærdiget i Bruxelles, den 

ISSN 0254-1459 
KOM(96) 24 endelig udg. 
DOKUMENTER 
DA 11 02 
Katalognummer : CB-CO-96-024-DA-C 
ISBN 92-77-99687-0 
Kontoret for De Europæiske Fællesskabers Officielle Publikationer 
L-2985 Luxembourg 
-V